Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony  



	Predkladateľ (a spolupredkladateľ)

	Ministerstvo vnútra Slovenskej republiky 



	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
· smernica Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti (Ú. v. EÚ L 119, 4.5.2016)
· nariadenie Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (kodifikované znenie) (Ú. v. EÚ L 77, 23.3.2016) v platnom znení
· smernica Rady 2004/82/ES z 29. apríla 2004 o povinnosti dopravcov poskytovať údaje o cestujúcich
(Mimoriadne vydanie Ú. v. EÚ, kap. 19/zv. 7; Ú. v. EÚ L 261, 6.8.2004)

	Termín začiatku a ukončenia PPK
	23.10.2025-31.10.2025

	Predpokladaný termín predloženia na pripomienkové konanie
	december 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	január 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Hlavným dôvodom vypracovania návrhu zákona je aplikácia rozsudku Súdneho dvora Európskej únie – Vec C-817/19 (ďalej len „rozsudok“), ktorý vo veľkej miere upravuje a mení zhromažďovanie, uchovávanie a efektívne využívanie záznamov o cestujúcich (ďalej len „PNR údaje“)  pri prevencii, odhaľovaní, vyšetrovaní a stíhaní teroristických trestných činov a inej závažnej trestnej činnosti. 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Hlavným cieľom návrhu zákona je úprava zákona v súlade s rozsudkom Súdneho dvora Európskej únie – Vec C-817/19 (ďalej len „rozsudok“), ktorý vo veľkej miere upravuje a mení zhromažďovanie, uchovávanie a efektívne využívanie záznamov o cestujúcich (ďalej len „PNR údaje“)  pri prevencii, odhaľovaní, vyšetrovaní a stíhaní teroristických trestných činov a inej závažnej trestnej činnosti, spolu s aplikáciou návrhov praxe.

Navrhuje sa tiež rozšírenie získavania a spracovávania údajov o pasažieroch od ďalších subjektov zabezpečujúcich komerčnú osobnú prepravu.

Cieľom návrhu zákona je zabezpečiť urýchlené zisťovanie prevádzkových a lokalizačných údajov pri pátraní po nebezpečnom páchateľovi v prípade bezprostredného ohrozenia života a zdravia. Návrhom zákona sa navrhuje umožniť zisťovanie prevádzkových a lokalizačných údajov bez potreby zabezpečenia rozhodnutia súdu na obmedzenie osobnej slobody osoby.

Určenie spôsobu vykonania osobnej prehliadky osoby, ktorá má byť umiestnená v cele policajného zaistenia.
Za účelom ochrany utajených skutočností a ochranu strážených objektov sa navrhuje doplniť oprávnenie príslušníka Policajného zboru prikázať každému odovzdať vymedzené predmety pred vstupom do stráženého objektu a na určené miesto.
Cieľom pripravovanej novely je tiež identifikovať páchateľov trestnej činnosti, ktorí v úmysle sťažiť odhaľovanie, vyšetrovanie a stíhanie teroristických trestných činov a závažnej trestnej činnosti príslušným orgánom a utajiť svoju činnosť, využívajú iné druhy dopravy na prepravu na medzinárodné letiská mimo územia SR a následne cestujú medzinárodnou leteckou dopravou.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Policajný zbor, súdy, príslušníci Policajného zboru, osoby po skončení služobného pomeru príslušníka Policajného zboru, osoby vstupujúce do strážených objektov, osoby podrobujúce sa osobnej prehliadke pred umiestnením do cely policajného zaistenia.
Cestovné kancelárie a agentúry, prepravcovia poskytujúci komerčné služby prepravy (osobná vlaková, autobusová a osobná lodná doprava).

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému? 

Neboli identifikované alternatívne riešenia.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3. 

V súčasnosti zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov neobsahuje úpravu, ktorá vyplýva z rozsudku Súdneho dvora Európskej únie – Vec C-817/19. Nulovým variantom by nedošlo k zosúladeniu zákona s rozsudkom.
Zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov neumožňuje efektívne identifikovať záujmové a podozrivé osoby, ktoré v úmysle sťažiť odhaľovanie, vyšetrovanie a stíhanie teroristických trestných činov a závažnej trestnej činnosti príslušným orgánom, využívajú iné druhy dopravy na prepravu na medzinárodné letiská mimo územia SR a následne cestujú medzinárodnou leteckou dopravou, alebo využívajú iné druhy dopravy na páchanie trestnej činnosti.
Rovnako v súčasnosti zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov neumožňuje efektívne zisťovať prevádzkové a lokalizačné údaje ani získavať údaje o cestujúcich s výnimkou leteckej prepravy. Táto neefektivita je spôsobená potrebou zabezpečenia rozhodnutia súdu na obmedzenie osobnej slobody hľadanej osoby.
Zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov neupravuje spôsob vykonania prehliadky osoby, ktorá má byť umiestnená do cely policajného zaistenia. 
[bookmark: _GoBack]Oprávnenia uvedené v § 29a nebude môcť príslušník Policajného zboru využiť, ak predpokladaná škoda nebude dosahovať vymedzenú hranicu.
Príslušník Policajného zboru nemá zákonné oprávnenie prikázať pred vstupom do strážených objektov, aby osoba odovzdala vymedzené predmety.
Zákon NR SR č. 171/1993 Z. z. v znení neskorších predpisov neupravuje zbavenie mlčanlivosti osoby, ktorá bola v služobnom pomere príslušníka Policajného zboru.
Vyhodnocuje sa oprávnenosť použitia donucovacích prostriedkov len v zákonom vymedzených prípadoch.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:



	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

Vplyvy na podnikateľské prostredie.




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Predkladateľ bude preskúmavať účelnosť a účinnosť návrhu zákona priebežne po nadobudnutí jeho účinnosti.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne





	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
pplk. JUDr. Radoslav Močáry – úrad medzinárodnej policajnej spolupráce PPZ, 0961056493, radoslav.mocary@minv.sk
mjr. JUDr. Ing. Ľuboš Matuška – kancelária prezidenta PZ, 0961050041, lubos.matuska@minv.sk 

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Predkladateľ vychádzal z vlastných poznatkov.



	13. Stanovisko Komisie na posudzovanie vybraných vplyvov z PPK 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada predkladateľa v doložke vybraných vplyvov v bode 1. Základné údaje, 
v časti Charakter predkladaného materiálu vyznačiť, že sa jedná o transpozíciu/implementáciu práva EÚ a zároveň uviesť zoznam transponovaných/implementovaných smerníc EÚ. 
Odôvodnenie: Predkladaným materiálom dochádza k zmene ustanovení, ktoré sú transpozičnými/implementačnými opatreniami smerníc EÚ.

Komisia žiada predkladateľa o vyznačenie negatívneho vplyvu na malé a stredné podniky (ďalej ako „MSP“) v bode 9. doložky, v časti Vplyvy na podnikateľské prostredie, t. j. že predkladaný materiál má negatívny vplyv na MSP. 
Odôvodnenie: Návrhom zákona sú dotknuté podnikateľské subjekty (cestovné kancelárie a agentúry, prepravcovia poskytujúci komerčné služby prepravy), ktoré patria aj medzi MSP.

V prípade, že budú vplyvy na podnikateľské prostredie kvantifikované, Komisia žiada vyznačiť mechanizmus znižovania byrokracie a nákladov v bode 9. doložky vybraných vplyvov.

K vplyvom na podnikateľské prostredie
Komisia nesúhlasí s tvrdením, že vplyvy jednotlivých regulácií na zmenu nákladov nie je možné kvantifikovať. Návrhom zákona dochádza napríklad k rozšíreniu spracovávania údajov o nové subjekty zabezpečujúce komerčnú osobnú prepravu, ako sú cestovné kancelárie a iní dopravcovia poskytujúci služby prepravy (osobná železničná, osobná autobusová a osobná lodná doprava). Dotknuté subjekty musia umožniť prístup k záznamom o klientoch národnej ústredni, čo bude mať u nich za následok zvýšenie administratívnej a finančnej záťaže. 
Z tohto dôvodu Komisia žiada predkladateľa o kvantifikáciu odhadovaných nákladov regulácie v Analýze vplyvov na podnikateľské prostredie a to v každom prípade, v ktorom je takáto kvantifikácia možná, a tiež o následné dopracovanie a vyplnenie tabuľky v časti 3.1.1 Súhrnná tabuľka nákladov regulácie analýzy vplyvov na podnikateľské prostredie.

K vplyvom na rozpočet verejnej správy
V doložke vybraných vplyvov sa uvádza, že návrh zákona bude mať negatívne vplyvy na rozpočet verejnej správy, ktoré sú rozpočtovo zabezpečené, a teda návrh zákona nebude mať žiadne vplyvy na limit verejných výdavkov. Avšak podľa analýzy vplyvov na rozpočet verejnej správy návrh zákona bude mať negatívne vplyvy na rozpočet verejnej správy, ktoré sú čiastočne rozpočtovo zabezpečené, a to v roku 2026 v sume 2 226 755 eur (z toho rozpočtovo nezabezpečený vplyv v sume 1 302 560 eur), v roku 2027 v sume 1 962 910 eur (z toho rozpočtovo nezabezpečený vplyv v sume 1 000 000 eur) a v roku 2028 plne rozpočtovo zabezpečený vplyv v sume 962 910 eur.

V analýze vplyvov na rozpočet verejnej správy sa v časti 2.1.1. uvádza: „Predkladaný materiál má negatívny vplyv na rozpočet verejnej správy v kategóriách  610 – Mzdy, platy, služobné príjmy a ostatné osobné vyrovnania (ďalej len „kat. 610“), 620 – Poistné a príspevok do poisťovní (ďalej len „kat. 620“), 630 – Tovary a služby (ďalej len „kat. 630“) a 700 – Kapitálové výdavky (ďalej len „kat. 700“). Financovanie návrhu v kat. 610, v kat. 620 a v kat. 630 je rozpočtovo zabezpečené a je v limite výdavkov kapitoly Ministerstvo vnútra SR na roky 2026 až 2029. Financovanie návrhu v kat. 700, na zabezpečenie informačného systému záznamov o cestujúcich – Passenger Name Record (ďalej len „IS PNR“), nie je rozpočtovo zabezpečené v limite výdavkov kapitoly Ministerstvo vnútra SR na roky 2026 až 2027.“. Súčasne v časti 2.2.1. predkladateľ uvádza: „Prostriedky na úpravu informačného systému budú zabezpečené z rozpočtu Ministerstva vnútra SR.“ a tiež „Zabezpečenie 5 tabuľkových miest policajtov sa predpokladá presystemizovaním z neobsadených tabuľkových miest Ministerstva vnútra alebo Prezídia Policajného zboru. Z tohto dôvodu nedôjde k negatívnemu vplyvu na štátny rozpočet.“. Ďalej predkladateľ v analýze vplyvov na rozpočet verejnej správy v tabuľke č. 1/B uvádza negatívny vplyv návrhu zákona na limit verejných výdavkov v roku 2026 v sume 1 302 560 eur a v roku 2027 v sume 1 000 000 eur v súvislosti s úpravou informačného systému záznamov o cestujúcich.

V nadväznosti na vyššie uvedené Komisia žiada zosúladiť všetky časti materiálu a primerane upraviť analýzu vplyvov na rozpočet verejnej správy tak, aby vplyvy návrhu zákona na rozpočet verejnej správy boli zabezpečené v rámci schválených limitov dotknutých kapitol štátneho rozpočtu bez dodatočných požiadaviek na rozpočet verejnej správy, t. j. aby analýza vplyvov na rozpočet verejnej správy korešpondovala s doložkou vybraných vplyvov, kde sú označené negatívne, rozpočtovo zabezpečené vplyvy na rozpočet verejnej správy a žiadne vplyvy na limit verejných výdavkov. 

Komisia ďalej žiada v analýze vplyvov na rozpočet verejnej správy zosúladiť tabuľku č. 1/A a tabuľku č. 5 ohľadom vplyvov návrhu zákona na zamestnanosť a súvisiace mzdové výdavky. 

Do materiálu Komisia žiada doplniť podklady, na základe ktorých bude možné overiť potrebu, rozsah a náklady na úpravu informačného systému záznamov o cestujúcich.
Odôvodnenie: Celkové kapitálové výdavky na úpravu informačného systému za roky 2026 až 2028 sa uvádzajú v sume 2,3 mil. eur a suma v približne rovnakej výške (2,2 mil. eur) na tovaroch a službách, ktoré podľa tabuľky č. 1/A analýzy vplyvov na rozpočet verejnej správy spadajú pod financovanie z programu 0EK. Z materiálu nie je zrejmé, ktoré legislatívne zmeny (podľa paragrafov) majú vyvolať jednotlivé úpravy informačného systému. Materiál tiež neobsahuje podklady pre odôvodnenie potreby úprav, zoznam a rozsah zmien uvedeného informačného systému. Absentujú tiež podklady pre ocenenie úprav uvedeného informačného systému a prípadné oddelenie prevádzkových nákladov od kapitálových výdavkov. Komisia žiada preto tieto podklady doplniť. 

Komisia žiada doplniť, ktoré výdavky financované z programu 0EK, majú byť zabezpečené v rozpočte MV SR. 
Odôvodnenie: V analýze vplyvov na rozpočet verejnej správy sa v časti 2.2.1. uvádza: „Prostriedky na úpravu informačného systému budú zabezpečené z rozpočtu Ministerstva vnútra SR”. Nie je však zrejmé, ktorá časť výdavkov bude zabezpečená z rozpočtu MV SR. Návrh totiž v oblasti úprav informačného systému obsahuje kapitálové výdavky aj výdavky na tovary a služby. 

Ku goldpatingu  
K tabuľke zhody: Komisia žiada predkladateľa, aby k materiálu vypracoval a priložil aktuálnu tabuľku zhody (so smernicou 2004/82/ES a so smernicou (EÚ) 2016/681) v súlade s prílohou č. 3 Legislatívnych pravidiel vlády SR, v ktorej identifikuje ustanovenia smernice EÚ, ktoré sú predmetom zmien. Komisia žiada náležite vyplniť stĺpce 9 a 10 tabuľky zhody pri každom transponovanom ustanovení. Pokiaľ nebol identifikovaný goldplating, je potrebné v stĺpci 9 vyznačiť poznámku GP-N, a stĺpec 10 zostane bez vyplnenia. Pokiaľ bol identifikovaný goldplating, je potrebné v stĺpci 9 vyznačiť poznámku GP-A, a v stĺpci 10 vyplniť oblasti goldplatingu a vyjadrenie 
k opodstatnenosti goldplatingu. Pod tabuľkou zhody Komisia žiada uviesť Vyjadrenie k opodstatnenosti goldplatingu a jeho odôvodnenie.

Vyhodnotenie:
Všetky pripomienky boli vyhodnotené, akceptované a zapracované do materiálu. Finančné krytie kapitálových výdavkov 0EK bude zabezpečené z rozpočtu Ministerstva vnútra SR na roky 2027 a 2028.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

